CELEX: 32005D0763
Language: sk
Date: 2005-10-28 00:00:00
Title: 2005/763/ES: Rozhodnutie Komisie z 28. októbra 2005, ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Španielsku [oznámené pod číslom K(2005) 4162]   (Text s významom pre EHP)

Dôležité právne oznámenie

|

32005D0763

2005/763/ES: Rozhodnutie Komisie z 28. októbra 2005, ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Španielsku [oznámené pod číslom K(2005) 4162]   (Text s významom pre EHP)  

Úradný vestník L 288 , 29/10/2005 S. 0054 - 0055

		Rozhodnutie Komisiez 28. októbra 2005,ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Španielsku[oznámené pod číslom K(2005) 4162](Text s významom pre EHP)(2005/763/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 2000/75/ES z 20. novembra 2000, stanovujúcu špecifické ustanovenia na kontrolu a likvidáciu katarálnej horúčky oviec – modrého jazyka [1], a najmä na jej článok 8 ods. 2 písm. d), článok 8 ods. 3 a tretí odsek jej článku 19,keďže:(1) V smernici 2000/75/ES sa ustanovujú pravidlá kontroly a opatrenia na boj proti katarálnej horúčke oviec v Spoločenstve vrátane zriadenia zón ochrany a zón dozoru a zákazu, aby zvieratá odchádzali z týchto zón.(2) V rozhodnutí Komisie 2005/393/ES z 23. mája 2005 o zónach ochrany a dozoru vo vzťahu ku katarálnej horúčke oviec a podmienkach vzťahujúcich sa na presun z týchto zón alebo cez tieto zóny [2] sa stanovuje vymedzenie globálnych geografických oblastí, v ktorých majú členské štáty zriadiť zóny ochrany a dozoru ("zakázané zóny") vo vzťahu ku katarálnej horúčke oviec.(3) Španielsko informovalo Komisiu, že zistilo rozšírenie vírusu v niekoľkých okrajových oblastiach zakázaných zón.(4) Zakázané zóny by sa preto mali rozšíriť pri zohľadnení dostupných údajov o ekológii vektora a vývoji jeho sezónnej aktivity.(5) Rozhodnutie 2005/393/ES by sa preto malo zmeniť a doplniť príslušným spôsobom.(6) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO ROZHODNUTIE:Článok 1V rozhodnutí 2005/393/ES sa časť pre zónu E týkajúcu sa Španielska nahrádza takto:"Španielsko:- Provincia Cádiz, Málaga, Sevilla, Huelva, Córdoba, Cáceres, Badajoz,- Provincia Jaen [comarcas (veterinárne okresy) Jaen a Andujar],- Provincia Toledo [comarcas (veterinárne okresy) Almorox, Belvis de Jara, Gálvez, Mora, Los Navalmorales, Oropesa, Talavera de la Reina, Toledo, Torrijos a Juncos],- Provincia Avila [comarcas (veterinárne okresy) Candelada, Arenas de San Pedro, Sotillo de la Adrada],- Provincia Ciudad Real [comarcas (veterinárne okresy) Almadén, Almodóvar del Campo, Horcajo de los Montes, Malagón a Piedrabuena],- Provincia Salamanca [comarcas (veterinárne okresy) Bejar a Sequeros],- Provincia Madrid [comarcas (veterinárne okresy) Aranjuez, El Escorial, Grinon, Navalcarnero a San Martin de Valdeiglesias]."Článok 2Toto rozhodnutie sa uplatňuje od 1. novembra 2005.Článok 3Toto rozhodnutie je určené členským štátom.V Bruseli 28. októbra 2005Za KomisiuMarkos Kyprianoučlen Komisie[1] Ú. v. ES L 327, 22.12.2000, s. 74.[2] Ú. v. EÚ L 130, 24.5.2005, s. 22. Rozhodnutie naposledy zmenené a doplnené rozhodnutím 2005/603/ES (Ú. v. EÚ L 206, 9.8.2005, s. 11).--------------------------------------------------